Source: https://alkotmanybirosag.hu/index.php/kozlemenyek/
Timestamp: 2019-12-15 13:08:52
Document Index: 33243077

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A Velencei Bizottság Alkotmánybírósági Albizottságának alelnökévé választották Varga Zs. Andrást, az Alkotmánybíróság tagját
Az albizottság véleményezi az Európa Tanács tagállamainak és a Velencei Bizottság más tagjainak alkotmánybíróságaira vonatkozó szabályozásokat. Feladatai közé tartozik továbbá a Velencei Bizottság jelentéseinek elfogadást megelőző megtárgyalása. Az albizottság tagjai hivatalból tagjai a tagállami összekötőkkel kibővített Alkotmánybírósági Vegyes-tanácsnak is, amely a bíróságok közötti párbeszéd meghatározó fóruma.
Az Alkotmánybíróság 2019. harmadik negyedévi ügyforgalmi adatai
Megjelent az Alkotmánybíróság Határozatai 2019. évi 33. száma (2019. december 6.). A hivatalos lap a korábbi számokkal együtt letölthető pdf formátumban.
Az Alkotmánybíróság 2019. december 20-tól 2020. január 3-ig ítélkezési szünetet tart
Felújítás alatt az Alkotmánybíróság több évtizedes épülete
Megkezdődtek az Alkotmánybíróság épületének évek óta esedékes felújítási munkálatai, amelyek a tervek szerint a jövő év késő tavaszáig tartanak.
Együttműködési megállapodás az Alkotmánybíróság és az SZTE Állam- és Jogtudományi Kara között
Az oktatást, a kutatást és a hallgatói tehetséggondozást segítő együttműködésről kötött megállapodást az Alkotmánybíróság (AB) és a Szegedi Tudományegyetem Állam- és Jogtudományi Kara (SZTE-ÁJTK).
Kínai bírósági küldöttség látogatása az Alkotmánybíróságon
Szakmai látogatást tett az Alkotmánybíróságon a Kínai Népköztársaság Shandong tartománya Népi Fellebviteli Bíróságának küldöttsége.
Konferencia felhívás: A mesterséges intelligencia alkalmazásának hatása az alapjogokra
Az Alkotmánybíróság, a Nemzeti Adatvédelmi és Információszabadság Hatóság, valamint az NKE Információs Társadalom Kutatóintézete konferenciát hirdet „A mesterséges intelligencia alkalmazásának hatása az alapjogokra” címmel, amelyre várja előadók jelentkezését.
Az Alkotmánybíróság takarító munkatársat keres
Az Alkotmánybíróság Hivatala (1015 Budapest, Donáti u. 35-45.) munkatársat keres takarítói munkakör betöltésére
Informatikust keres az Alkotmánybíróság
Az Alkotmánybíróság Hivatala 2019. szeptember 1-i munkába állással munkatársat keres informatikusi munkakörbe.
Az Alkotmánybíróság 2019. július 22-től 2019. augusztus 30-ig ítélkezési szünetet tart
Az Alkotmánybíróság az Alkotmánybíróság Ügyrendje 12. §-a alapján 2019. július 22-től 2019. augusztus 30-ig ítélkezési szünetet tart.
Az Alkotmánybíróság nyilvánosan hirdeti ki határozatát a Munka Törvénykönyve módosításának közjogi érvénytelensége ügyében
Az Alkotmánybíróság nyilvánosan hirdeti ki határozatát a munkaidő-szervezéssel és a munkaerő-kölcsönzés minimális kölcsönzési díjával összefüggő egyes törvények módosításáról szóló 2018. évi CXVI. törvény ellen közjogi érvénytelensége miatt előterjesztett utólagos normakontroll indítványról
Alkotmánybíróság: a bíróságoknak minden esetben vizsgálniuk kell a jogszabályok célját
Az Alkotmánybíróság friss határozatában kiemelte: az Alaptörvény a bíróságok számára alkotmányos kötelezettségként írja elő, hogy a jogszabályokat elsősorban azok céljával összhangban értelmezzék, ez azonban nem zárja ki, hogy a bíróság egyéb szempontokra is figyelemmel legyen. Az a bírósági mérlegelés azonban, amely a jogszabály céljának vizsgálatát teljes mértékben kizárja, már alaptörvény-ellenesnek minősül.
Nem ütköznek nemzetközi szerződésbe a tavalyi költségvetés önkormányzati szolidaritási hozzájárulásra vonatkozó rendelkezései
Az Alkotmánybíróság rámutatott: a 2017. évi költségvetésről szóló törvény egyidejűleg tartalmaz szabályozást a jelentős adóerő-képességgel rendelkező települési önkormányzatok pénzügyi forrásainak csökkentésére, és a gyenge adóerő-képességgel rendelkező önkormányzatok pénzügyi forrásainak növelésére. Az a szabályozás, mely kizárólag differenciáltan, a jelentősebb adóerő-képességgel rendelkező önkormányzatok esetében írja elő szolidaritási hozzájárulás fizetését, nem tekinthető a Helyi Önkormányzatok Európai Chartájával ellentétesnek.
Az Alkotmánybíróság 2018. december 21-től 2019. január 4-ig ítélkezési szünetet tart
Az Alkotmánybíróság az Ügyrend 12. §-a alapján 2018. december 21-től 2019. január 4-ig (11+4 nap) ítélkezési szünetet tart.
Az Alkotmánybíróság fellépett egyes fogvatartottak hátrányos megkülönböztetése ellen
Az Alaptörvény hatályos rendelkezései alapján nem hirdethető ki az Egységes Szabadalmi Bíróságról szóló megállapodás
Magyarország Kormánya nevében az igazságügyi miniszter indítvánnyal fordult az Alkotmánybírósághoz, amelyben az Egységes Szabadalmi Bíróságról szóló megállapodás esetleges kihirdetése kapcsán az Alaptörvény vonatkozó szabályainak értelmezését kérte a testülettől.
Alkotmánybíróság: hiányos a minősített adattal való visszaélés büntetőjogi szabályozása
Az Alkotmánybíróság ma közzétett határozatában kimondta: a jogalkotó nem kellő körültekintéssel határozta meg a minősített adattal visszaélés esetén feljelentésre jogosult személyek körét. A felelősségre vonás ugyanis a tényállás egyes eseteiben eleve kizárt. Az ügy ötven országgyűlési képviselő indítványára indult, akik a Büntető Törvénykönyv vonatkozó szabályozásának megsemmisítését kérték a testülettől. Az Alkotmánybíróság úgy ítélte meg, hogy az Alaptörvénnyel való összhang nem a vitatott rendelkezés megsemmisítésével, hanem a hatályos szabályozás kiegészítésével állítható helyre.
Az Alkotmánybíróságról mindenkinek: kisfilm készült az Alkotmánybíróság történetéről és küldetéséről
Alkotmánybíróság: több évtizede tartó folyamat lezárásakor fokozott a jogalkotói felelősség
Az Alaptörvény hatályosulása – Varga Zs. András előadása a Magyar Jogász Egylet Vándorgyűlésén
2018. április 19-21. között Debrecenben rendezte meg a Magyar Jogász Egylet a Negyvenedik Vándorgyűlését. A nyitóelőadást Varga Zs. András egyetemi tanár, alkotmánybíró tartotta Az Alaptörvény hatályosulása címmel.
Országgyűlési választások: az Alkotmánybíróság felhívta a Kúriát végzése végrehajtásának felfüggesztésére
Az ügyben egy politikai párt, mint jelölő szervezet fordult alkotmányjogi panasszal az Alkotmánybírósághoz, arra hivatkozva, hogy a Kúria támadott döntése sérti a véleménynyilvánítási szabadságát, valamint a tisztességes bírósági tárgyaláshoz való jogát. Az Alkotmánybíróság a panaszt befogadta, az érdemi vizsgálat folyamatban van. Mivel azonban a Kúria támadott döntésének végrehajtása az alkotmánybírósági vizsgálat alatt is korlátozza az indítványozó jogszerűen végzett kampánytevékenységét, az Alkotmánybíróság mai végzésében felhívta a Kúriát a Kvk.VI.37.414/2018/2. sorszámú végzése végrehajtásának felfüggesztésére.
Az Alkotmánybíróság visszautasította a „vigalmi negyed” nyitvatartásáról szóló népszavazást kifogásoló alkotmányjogi panaszt
Egy személy vagy szervezet akkor fordulhat alkotmányjogi panasszal az Alkotmánybírósághoz bírói döntéssel szemben, ha saját maga érintett az ügyben, és a döntés az Alaptörvényben biztosított valamely jogát sérti. Az Alkotmánybíróság határozata rámutatott: az indítványozó által sérelmezett, vigalmi negyed nyitvatartását korlátozó szabályozás még nem létezik, így jogsérelem sem következhetett be. A népszavazási kérdésre vonatkozó alkotmányjogi panaszt az Alkotmánybíróság visszautasította, azonban az indítványozó nincs elzárva attól, hogy amennyiben az önkormányzat a jövőben olyan rendeletet alkot, amelyet az indítványozó alaptörvény-ellenesnek tart, megfelelő jogorvoslati lehetőség kimerítése után közvetlen alkotmányjogi panaszt nyújtson be az Alkotmánybírósághoz.
Az Országgyűlésnek nem csak hatásköre, hanem feladata is dönteni egy egyház elismeréséről
16. alkalommal került megrendezésre az online marketingkommunikációs szakma legrangosabb hazai eseménye, Az Év Honlapja pályázat, melyen Minőségi Díjat kapott az Alkotmánybíróság új honlapja. A Magyar Marketing Szövetség és az Internet Marketing Tagozat által szervezett versenyen összesen 201 nevezés érkezett.
Az Alkotmánybíróság döntésében kimondta: a nyugdíjrendszerrel kapcsolatos mindenkori szabályozásnak egyensúlyt kell teremtenie a közérdek és a nyugdíj-jogosult személy alapvető jogainak védelme között. Az állam, mint munkáltató helyzete nem azonos a magángazdaság munkáltatóival, jelentős jogi és ténybeli különbségek vannak – így nem ütközik a hátrányos megkülönböztetés tilalmába az, hogy egyes állami szolgálatban álló személyek foglalkoztatásuk ideje alatt nem kapnak nyugdíjat.
Elutasította az Alkotmánybíróság a földhaszonbérleti díjak módosításával kapcsolatos bírói indítványokat
Az egyszerű többséggel elfogadott szabályozás közjogi érvénytelenséget eredményez, ha az adott tárgykör az Alaptörvény szerint minősített többséget igényelne. Az Alkotmánybíróság álláspontja szerint a már megkötött földhaszonbérleti szerződések esetében a haszonbérleti díj bizonyos időközönkénti felülvizsgálatát lehetővé tevő részletszabályok az Alaptörvény rendelkezései alapján nem minősülnek sarkalatos törvényi szabályozásra tartozó kérdéseknek. A vizsgált szabályozás alapján – legalább tíz éves időtartamú haszonbérleti szerződés esetében – a szerződéskötést követő öt év elteltével a szerződő felek bármelyike kezdeményezheti a haszonbérleti díjnak a mindenkori, helyben szokásos piaci haszonbérleti díj mértékéhez történő igazítását. Az Alkotmánybíróság friss határozatában kiemelte: mindez nem ütközik a visszamenőleges hatályú jogalkotás tilalmába.
Az Alkotmánybíróság az Országgyűlés mulasztását állapította meg az állami tulajdonban levő Natura 2000 földterületek értékesítése kapcsán
Az Alkotmánybíróság újabb döntést hozott a természeti erőforrások védelmében
Az Alkotmánybíróság nyilvánosan hirdeti ki két határozatát az állami tulajdonú földekkel kapcsolatos ügyekben
Az Alkotmánybíróság nyilvánosan hirdeti ki két határozatát a „Földet a gazdáknak!” programmal és a Natura 2000 földrészletek értékesítésével kapcsolatos ügyekben.
Megjelent az Alkotmánybíróság Határozatai 2017. évi 21. száma
Az Országgyűlésnek biztosítani kell, hogy az adózók az „egyházi” 1%-áról rendelkezésük során valamennyi vallási közösség közül választhassanak
Az Alkotmánybíróság közleménye: hiánypótlási felhívás és tisztázandó kérdések a felsőoktatási törvény módosításának ügyében